সীমান্তে বাংলাদেশিদের অবৈধ নির্মাণ রুখতে কমান্ডারদের নির্দেশ দিল বিএসএফ

নয়াদিল্লি: সীমান্তে (border) বাংলাদেশিদের (Bangladeshis)অবৈধ নির্মাণের (illegal construction) বিরুদ্ধে ব্যবস্থা নিতে এবার পদক্ষপ করল বিএসএফ (BSF)। কমান্ডারদের (Commanders) বিশেষ নির্দেশ দেওয়া হল। ৪০৯৬ কিলোমিটার দীর্ঘ সীমান্ত এলাকার জন্য এই নির্দেশ দেওয়া হয়েছে।

সূত্রের খবর, ২০২৪ সালে এই সীমান্তে প্রায় ৪০টি সংঘর্ষের ঘটনা রিপোর্ট সামনে আসে। পশ্চিমবঙ্গের শিলিগুড়িতে আন্তর্জাতিক সীমান্তের প্রায় ৯৩২কিলোমিটার এলাকার নিরাপত্তা দায়িত্ব বাহিনীর উত্তরবঙ্গ ফ্রন্টিয়ার ৷ গত ৩১ জানুয়ারির বিবৃতি অনুযায়ী সাম্প্রতিক সময়ে এই ধরনের ঘটনা ক্রমশ বাড়ছে।

ইতিমধ্যেই খবর, মঙ্গলবার রাতে দক্ষিণ দিনাজপুরের মল্লিকপুর সীমান্তবর্তী গ্রামে অস্ত্র নিয়ে একদল বাংলাদেশি দুষ্কৃতী অবৈধভাবে প্রবেশ করে ৷ বিএসএফের উপরে চড়াও হয় তারা। আহত হয়েছেন একজন জওয়ান। আঘাত হয়েছে ওই বাংলাদেশি। সীমান্তরক্ষী বাহিনী এক বিবৃতিতে জানিয়েছে, দুষ্কৃতীরা চোরাচালান ও ডাকাতির উদ্দেশে অবৈধভাবে ভারতে প্রবেশ করে। তাদের কাছে অস্ত্র, লাঠি ও কাটার সরঞ্জামও ছিল। বিএসএফ তাদের আটকালেও তারা পাল্টা হামলা চালায়।

আরও পড়ুন: কাশ্মীর দিবসে ‘৩৭০ ধারা’ নিয়ে মোদি সরকারকে তাৎপর্যপূর্ণ বার্তা পাক প্রধানমন্ত্রীর

এই অবস্থায় সীমান্ত ইউনিটের সকল বিএসএফ কমান্ডারদের কঠোর নজরদারির পাশাপাশি আইবি’র ১৫০ গজজুড়ে অবৈধ নির্মাণ কাজ বন্ধে কঠোর ব্যবস্থা নিতে বলা হয়েছে। উত্তরবঙ্গ ফ্রন্টিয়ার এর আগে বলেছিল, বাংলাদেশি নাগরিক এবং বর্ডার গার্ড বাংলাদেশ (বিজিবি) সীমান্ত এলাকায় অবৈধ উপায়ে নির্মাণ কাজ চালানোর চেষ্টা চালিয়ে যাচ্ছে ৷ বিএসএফের নজরদারি চালাচ্ছে।

বাহিনীর শীর্ষ আধিকারিকরা জানিয়েছেন, বিজিবি’র সঙ্গে তাঁদের সম্পর্ক ভালো এবং অতীতেও এমন ঘটনা ঘটেছে ৷ এবার প্রতিরক্ষামূলক ব্যবস্থা নেওয়া হচ্ছে। ভারত-বাংলাদেশ সীমান্তের পাঁচটি রাজ্য পশ্চিমবঙ্গ (২২১৭ কিমি), ত্রিপুরা (৮৫৬ কিমি), মেঘালয় (৪৪৩কিমি), অসম (২৬২ কিমি) এবং মিজোরামে (৩১৮ কিমি) এই আন্তর্জাতিক সীমান্তের অবস্থান। এই এলাকার নিরাপত্তার দায়িত্ব বিএসএফের।

ইতিমধ্যে কেন্দ্রীয় স্বরাষ্ট্র প্রতিমন্ত্রী নিত্যানন্দ রায় জানিয়েছেন, সীমান্ত সুরক্ষিত করার জন্য বেড়া নির্মাণ একটি গুরুত্বপূর্ণ নিরাপত্তা ব্যবস্থা। বেড়া নির্মাণ অপরাধ্মূলক কাজকর্ম বন্ধ করতে নিশ্চিত করবে।